Angrep

Alt legges til rette for at Mustafa Abdellaoue skal være den målscoreren han beviser at han kan være – hver gang han får en makker. Det skjedde i Tromsø, i Danmark og forrige høst i Aalesund, og derfor skal også AaFK spille 4-4-2. Som makker har trener Trond Fredriksen pekt ut den 20 år gamle svensken Valmir Berisha, som klubben gjorde mye for å skaffe seg i vinter. Håpet er at Berisha skal bane vei for «Mos», som er en skarpskytter når han får sjansen.